หุ้นสหรัฐปิดบวกอย่างแรง
ตลาดหุ้นสหรัฐปิดบวก ราคาน้ำมันพุ่งแรง หลังธนาคารกลางสหรัฐฯ แถลงมาตรการเชิงรุก QE3
14 ก.ย. 2555

ตลาดหุ้นสหรัฐปิดบวก ราคาน้ำมันพุ่งแรง หลังธนาคารกลางสหรัฐฯ แถลงมาตรการเชิงรุก QE3 
 ธนาคารกลางสหรัฐฯ แถลงมาตรการเชิงรุก QE3 ส่งผลให้ตลาดหุ้นสหรัฐฯวานนี้(13ก.ย.) ปิดบวกอย่างแรง ด้วยนักลงทุนมีความเชื่อมั่นว่าภาคแรงงานและอสังหาริมทรัพย์ของอเมริกา จะกลับคืนสู่เส้นทางอีกครั้ง       ดัชนีหุ้นดาวโจนส์เพิ่มขึ้น 206.51 จุด (1.55 เปอร์เซ็นต์) ปิดที่ 13,539.86 จุด แนสแดคเพิ่มขึ้น 41.52 จุด (1.33 เปอร์เซ็นต์) ปิดที่ 3,155.83 จุด เอสแอนด์พี เพิ่มขึ้น 23.43 จุด (1.63 เปอร์เซ็นต์) ปิดที่ 1,459.99 จุด  ขณะที่ราคาน้ำมันพุ่งแรง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 1.30 ดอลลาร์ ปิดที่ 98.31 ดอลลาร์ต่อบาร์เรล สูงสุดนับตั้งแต่วันที่ 4 พฤษภาคม ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 55 เซนต์ ปิดที่ 115.88 ดอลลาร์ต่อบาร์เรล